## 02030 Ured za zakonodavstvo

Poslovi Ureda obuhvaćaju cjelokupni postupak donošenja odluka Vlade, od samog zakonodavnog planiranja, koraka procjene učinaka propisa, savjetovanja s javnošću, poslovničke procedure, vrednovanja propisa te pripreme i pravodobne objave zakona i drugih propisa u Narodnim novinama za sva tijela državne uprave sukladno zakonu kojim se uređuje ustrojstvo i djelokrug ministarstava i drugih tijela državne uprave.

Sukladno nadležnosti Ureda, poslovi se odvijaju redovito svake godine, a tako se planira i u nadolazećem razdoblju od 2025. do 2027. godine. Uz redovite poslove, Ured je spreman na sve ostale (neplanirane) poslove i posebne zadaće sukladno zaduženjima Vlade Republike Hrvatske i Ureda predsjednika Vlade Republike Hrvatske, što je Ured do sada kvalitetno i pravodobno izvršavao.

Tijekom 2025. godine, obavljat će se poslovi na provedbi projekta "Strengthening the application of ex-post evaluation in Croatia", koji završava u kolovozu 2025. godine, financiranog sredstvima Europske komisije (iz eng. Technical Support Instrument-a) i njemačkog saveznog ministarstva za gospodarstvo i zaštitu klime.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 02030-Ured za zakonodavstvo | 885.944 | 1.135.760 | 1.328.477 | 1.362.169 | 1.369.462 | 117,0 |

### 2404 USKLAĐIVANJE PRAVNIH AKATA S PRAVNIM PORETKOM REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 2404-USKLAĐIVANJE PRAVNIH AKATA S PRAVNIM PORETKOM REPUBLIKE HRVATSKE | 885.944 | 1.135.760 | 1.328.477 | 1.362.169 | 1.369.462 | 117,0 |

Cilj 1. Poboljšanje kvalitete i procesa donošenja akata Vlade Republike Hrvatske

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Postotak izvršenja Plana zakonodavnih aktivnosti Vlade Republike Hrvatske na godišnjoj razini | Plan zakonodavnih aktivnosti je akt Vlade Republike Hrvatske kojim se planiraju zakonski prijedlozi u tekućoj godini. Uspješnost provedbe ovoga plana utvrđuje se postotkom provedbe u odnosu na početno stanje | % | 44 | Izvješće o provedbi Plana zakonodavnih aktivnosti Vlade Republike Hrvatske za 2023. godinu | 48 | 51 | 53 |

#### A514000 ADMINISTRACIJA I UPRAVLJANJE

Zakonske i druge pravne osnove

Zakonske i druge pravne osnove na temelju kojih Ured djeluje u sklopu razdjela Vlada Republike Hrvatske propisani su Zakonom o Vladi Republike Hrvatske, Uredbom o Uredu za zakonodavstvo, Zakonom o instrumentima politike boljih propisa, Uredbom o metodologiji i postupku provedbe instrumenata politike boljih propisa i Poslovnikom Vlade Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A514000-ADMINISTRACIJA I UPRAVLJANJE | 872.281 | 1.118.661 | 1.280.277 | 1.324.919 | 1.332.162 | 114,4 |

U okviru aktivnosti A514000 Administracija i upravljanje planirana su sredstva na izvoru financiranja 11 Opći prihodi i primici te izvoru financiranja 51 Pomoći EU u ukupnom iznosu 1.280.277,00 eura za 2025. godinu, 1.324.919,00 eura za 2026. godinu te 1.332.162,00 eura za 2027. godinu.

U nastavku dajemo razradu planiranih sredstava po skupinama rashoda i izvorima financiranja kako slijedi:

Na izvoru financiranja 11 Opći prihodi i primici planirana su sredstva u iznosu od 1.278.777,00 eura za 2025. godinu, 1.323.419,00 eura za 2026. godinu i 1.330.662,00 eura za 2027. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 1.139.831 eura za 2025. godinu, 1.218.845,00 eura za 2026. godinu te 1.224.308,00 eura za 2027. godinu.

Sredstva su planirana za plaće za redovan i prekovremeni rad te doprinose na osnovi prava 19 djelatnika Ureda, na pozicijama: 1 ravnateljica Ureda, 1 zamjenica ravnateljice, 7 pomoćnica/ka ravnateljice, 7 savjetnica/ka u Uredu za zakonodavstvo, 1 administrativna tajnica i 2 administrativna referenta.

Od 1. prosinca 2024. godine planirano je zapošljavanje 1 djelatnika na poziciji savjetnika. U 2025. godini planiramo zapošljavanje dva djelatnika na poziciji savjetnika (putem premještaja), jednog od 1. siječnja 2025. godine, a drugog 1. lipnja 2025. Stoga su u 2025. godini planirana ukupno 22 djelatnika u Uredu. Na osnovi planiranih sredstava za 2025. godinu, planirana su sredstava za 2026. i 2027. godinu. Od 1. siječnja 2025. planirano je povećanje broja zamjenika u Uredu za zakonodavstvo s 1 na 2 izvršitelja u skladu s planiranim novim unutarnjim ustrojem Ureda.

Novi djelatnici na poziciji savjetnika tijekom 2025. godine potrebni su zbog povećanja obima rada iz nadležnosti Ureda, u dijelu redovite nadležnosti rada Ureda te u području primjene propisa iz područja instrumenata politike boljih propisa (planiranje zakonodavnih aktivnosti, procjene učinaka i vrednovanja propisa te savjetovanja s javnošću).

Zakonom o instrumentima politike boljih propisa dodatno se jačaju standardi u postupku savjetovanja s javnošću te se propisuje stručni nadzor savjetovanja s javnošću u postupku pripreme i izrade nacrta prijedloga zakona i drugih propisa. Također, unaprjeđenjem središnjeg državnog internetskog portala za savjetovanja s javnošću (e-Savjetovanja), sustav e-Savjetovanja prilagođen je za korištenje tijelima jedinica lokalne i područne (regionalne) samouprave.

Slijedom navedenog, a s obzirom na djelokrug i složenost poslova Jedinice za koordinaciju sustava savjetovanja s javnošću i objavu propisa u „Narodnim novinama“ – službenom listu Republike Hrvatske u pogledu poslova stručnog nadzora savjetovanja s javnošću u postupku pripreme i izrade nacrta prijedloga zakona i drugih propisa te korisničke podrške koju Ured za zakonodavstvo pruža svim korisnicima portala e-Savjetovanja, potrebno je zapošljavanje 1 državnog službenika tehničke struke. Zakonom o instrumentima politike boljih propisa, u naš zakonodavni okvir uveden je novi institut vrednovanja propisa za zakone na snazi, u potpunosti usklađen sa standardima EU i OECD-a.

Slijedom navedenog, a s obzirom na djelokrug i složenost poslova Jedinice za koordinaciju sustava procjene učinaka propisa vezano uz koordinaciju postupka vrednovanja propisa, potrebno je zapošljavanje 1 državnog službenika društvene struke.

Ured je u listopadu 2024. podnio novi projektni prijedlog za financiranje instrumenta tehničke pomoći Europske komisije vezano za uvođenje modela umjetne inteligencije u postupak izrade i donošenja propisa, za što je potrebno osigurati odgovarajuće kapacitete Ureda.

32 Materijalni rashodi

Planirana su sredstva u iznosu 125.943,00 eura za 2025. godinu, 98.571,00 eura za 2026. godinu te 100.351,00 eura za 2027. godinu.

U ovoj skupini rashoda postoje nekoliko proračunskih pozicija koja s obzirom na planirana sredstva odskaču od uobičajenih fiksnih troškova. To su:

- stručna usavršavanja zaposlenika iz područja djelokruga Ureda planirana su za tematski usmjerene tečajeve i stručne radionice za kontinuiranu edukaciju u dijelu znanja i vještina koji su potrebni za obavljanje poslova Ureda (područja usavršavanja u pravnim područjima, analitičke metode dr.). Sredstva za navedeno planirana su u iznosu 20.000,00 eura za 2025. godinu i po 11.800,00 eura za 2026. i 2027. godinu

- službena putovanja, vezano za provedbu projekta "Strengthening the application of ex-post evaluation in Croatia" (studijsko putovanje planirano za 2025. za maksimalno pet djelatnika Ureda), kao i za ostale aktivnosti po pitanju koordinacije aktivnosti na razini OECD-a i Europske unije. Sredstva za navedeno planirana su u iznosu 49.130,00 eura za 2025. godinu i po 46.880,00 eura za 2026. i 2027. godinu

- intelektualne usluge u 2025. godini planirane su u skladu s očekivanim dizajnom i izradom kratkog vodiča o Uredu za što su planirana sredstva u iznosu 5.000,00 eura

- sredstava reprezentacije u 2025. godini zbog očekivanih potreba za organizacijom manjih događanja tijekom trajanja projekta "Strengthening the application of ex-post evaluation in Croatia" (organizacija sastanka, primjerice sjednica upravljačkog odbora, fokus grupa i sl.) planirana su u iznosu 3.500,00 eura za 2025. godinu.

Preostala planirana sredstva u ovoj skupini rashoda odnose se na redovita prava državnih službenika temeljem prava iz kolektivnog ugovora državnih službenika (naknada za prijevoz na posao i s posla, sistematski pregledi, izrada iskaznica za djelatnike, provjere diploma), kao i za redovito održavanje rada Ureda, a koji u velikom dijelu pokrivaju tekući materijal poput nabavke tonera za printere, print papira, uredskog materijala, e-pretplata, telekomunikacijske usluge, računalne usluge, tisak posjetnica, internu reprezentaciju, čišćenje uredskog prostora i ostalo.

34 Financijski rashodi

Planirana su sredstva u iznosu 3,00 eura za svaku godinu planiranja u skladu s tekućim obvezama.

42 Rashodi za nabavu proizvedene dugotrajne imovine

Planirana su sredstva u iznosu 13.000,00 eura za 2025. godinu, 6.000,00 eura za 2026. godinu te 6.000,00 eura za 2027. godinu. Sredstva su planirana za redovitu zamjenu dotrajale uredske opreme, namještaja i komunikacijske opreme te nabave uredske opreme (stol, stolica, ormar) za nove djelatnike u skladu s planiranim povećanjem broja djelatnika Ureda.

Na izvoru financiranja 51 Pomoći EU i skupini rashoda 32 Materijalni rashodi planirana su sredstva u iznosu 1.500,00 eura za svaku godinu planiranja. Sredstva su planirana u sklopu poslova Ureda koji se obavljaju na razini EU u smislu sudjelovanja na određenim sastancima u sklopu institucija EU, a financiraju se iz sredstava proračuna EU po zahtjevu za refundacijom sredstava.

#### K514012 INFORMATIZACIJA UREDA ZA ZAKONODAVSTVO

Zakonske i druge pravne osnove

Uredba o Uredu za zakonodavstvo,

Zakon o instrumentima politike boljih propisa,

Uredba o metodologiji i postupku provedbe instrumenata politike boljih propisa

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K514012-INFORMATIZACIJA UREDA ZA ZAKONODAVSTVO | 13.663 | 17.099 | 48.200 | 37.250 | 37.300 | 281,9 |

U okviru kapitalnog projekta K514012 Informatizacija Ureda za zakonodavstvo planirana su sredstva u iznosu 48.200,00 eura za 2025. godinu, 37.250,00 eura za 2026. godinu te 37.300,00 eura za 2027. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 23.200,00 eura za 2025. godinu, 23.250,00 eura za 2026. godinu te 23.300,00 eura za 2027. godinu. Sredstva su planirana za odgovarajuće licence (Microsoft softver licence za PC računala i laptope, poput MS Office aplikacija i dvije licence za MS Teams), radi osiguranja ispravne informatičke opreme u hardverskom dijelu i pripadajućih licenci u softverskom dijelu.

42 Rashodi za nabavu proizvedene dugotrajne imovine

Planirana su sredstva u iznosu 25.000,00 eura za 2025. godinu, 14.000,00 eura za 2026. godinu te 14.000,00 eura za 2027. godinu. Sredstva su planirana za redovite zamjene postojećih PC računala i prijenosnih računala tijekom 2025., 2026. i 2027. godine, odnosno nabavke 7 PC računala i 13 prijenosnih računala (laptopa) u 2025. i 2026. godini te 2 PC računala i 4 prijenosna računala (laptopa) u 2027. godini, zbog povećanja broj djelatnika te dotrajalosti postojeće informatičke opreme i/ili zamjene uslijed kvara ili oštećenja.